CELEX: 32018R1785
Language: el
Date: 2018-11-15 00:00:00
Title: Εκτελεστικός κανονισμός (ΕΕ) 2018/1785 της Επιτροπής, της 15ης Νοεμβρίου 2018, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

20.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 293/5
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1785 ΤΗΣ ΕΠΙΤΡΟΠΉΣ
         της 15ης Νοεμβρίου 2018
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Νοεμβρίου 2018.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        Μονωμένα καλώδια [αποκαλούμενα «καλώδια στοίβας» (stack cables)] σε διάφορα μήκη, εφοδιασμένα με τεμάχια σύνδεσης και στα δύο άκρα.
                        Κάθε καλώδιο αποτελείται από 32 μονωμένους απλούς αγωγούς για τάση που δεν υπερβαίνει τα 1 000  V, σε δέσμες από 16 ζεύγη μη συστρεμμένα με περίβλημα. Τα ζεύγη αυτά καλύπτονται από μεταλλικό φύλλο και μεταλλικά νήματα.
                        Τα καλώδια συνδέουν μεταγωγείς που σχηματίζουν σταθμούς μεταγωγής [αποκαλούμενες «στοίβες» (stacks)] οι οποίοι χρησιμοποιούνται σε δίκτυα τηλεπικοινωνιών [τοπικά δίκτυα (LAN)]. Με τα καλώδια αυτά καθίσταται δυνατή η αμφίδρομη μεταφορά δεδομένων μεταξύ μεταγωγέων με χρήση της τεχνολογίας Ethernet.
                        Τα καλώδια δεν έχουν πρόσθετες λειτουργίες (για παράδειγμα, παροχή ηλεκτρικής ενέργειας).
                        Βλέπε εικόνα (*1).
                     
                     
                        8544 42 10 
                     
                     
                        Η κατάταξη καθορίζεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας και από το κείμενο των κωδικών ΣΟ 8544 , 8544 42  και 8544 42 10 .
                        Η μεταφορά δεδομένων μεταξύ συσκευών με τη χρήση τηλεπικοινωνιακών τεχνολογιών, όπως η τεχνολογία Ethernet, θεωρείται τηλεπικοινωνία για τους σκοπούς του κωδικού ΣΟ 8544 42 10  (βλέπε εκτελεστικό κανονισμό (ΕΕ) αριθ. 1112/2012 της Επιτροπής (1)). Τα εν λόγω καλώδια είναι σχεδιασμένα για χρήση σε δίκτυα τηλεπικοινωνιών διαμορφωμένα ως LAN. Κατά συνέπεια, θεωρούνται ηλεκτρικοί αγωγοί, εφοδιασμένοι με τεμάχια σύνδεσης, οι οποίοι χρησιμοποιούνται σε δίκτυα τηλεπικοινωνιών (βλέπε επίσης Επεξηγηματικές Σημειώσεις της ΣΟ για τη διάκριση 8544 42 10 ).
                        Ως εκ τούτου, τα είδη πρέπει να καταταγούν στον κωδικό ΣΟ 8544 42 10  ως άλλοι ηλεκτρικοί αγωγοί, για τάση που δεν υπερβαίνει τα 1 000  V, που έχουν εφοδιαστεί με τεμάχια σύνδεσης, των τύπων που χρησιμοποιούνται για τηλεπικοινωνίες.
                     
                  
               
            
               (*1)  Η εικόνα έχει αποκλειστικά ενημερωτικό σκοπό.
            
               (1)  Εκτελεστικός κανονισμός (ΕΕ) αριθ. 1112/2012 της Επιτροπής, της 23ης Νοεμβρίου 2012, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ L 329 της 29.11.2012, σ. 9).